A Bíróság (nyolcadik tanács) 2013. június 27-i ítélete – Xeda International SA, Pace International LLC kontra Európai Bizottság
(C-149/12. P. sz. ügy)1
(Fellebbezés – Növényvédő szerek – Difenil-amin – A 91/414/EGK tanácsi irányelv I. mellékletébe történő felvétel megtagadása — A hatóanyagok értékelésére irányuló eljárás – A hatóanyagnak az ezen I. mellékletébe való felvételéhez biztosított támogatás bejelentő általi visszavonása – 1490/2002/EK és 1095/2007/EK rendelet)
Az eljárás nyelve: angol
Felek
Fellebbezők: Xeda International SA, Pace International LLC (képviselők: K. Van Maldegem, C. Mereu és N. Knight ügyvédek)
A másik fél az eljárásban: Európai Bizottság (képviselők: G. von Rintelen és P. Ondrůšek meghatalmazottak, segítőjük: J. Stuyck ügyvéd)
Tárgy
A Törvényszék (ötödik tanács) T-71/10. sz., Xeda International SA és Pace International LLC kontra Európai Bizottság ügyben 2012. január 19-én hozott ítélete ellen benyújtott fellebbezés, amely ítéletben a Törvényszék elutasította a difenil-aminnak a 91/414/EGK tanácsi irányelv I. mellékletébe történő felvétele megtagadásáról és az e hatóanyagot tartalmazó növényvédő szerek engedélyének visszavonásáról szóló, 2009. november 30-i 2009/859/EK bizottsági határozat (az értesítés a C(2009)9262. sz. dokumentummal történt) (HL L 314., 79. o.) megsemmisítése iránti keresetet.
Rendelkező rész
A Bíróság a fellebbezést elutasítja.
A Bíróság a Xeda International SA-t és a Pace International LLC-t kötelezi a költségek viselésére.
____________
1 HL C 165., 2012.6.9.